
PROJEKTO „TREMTIES VAGONAS: KITA STOTELĖ SIBIRAS“ EKSPOZICIJOS SUKŪRIMO PASLAUGOS TECHNINĖ SPECIFIKACIJA

I. BENDROJI INFORMACIJA

1. Pirkimas vykdomas Lietuvos etnografijos muziejui (toliau – Perkančioji organizacija arba LEM) įgyvendinant Muziejų veiklos skatinimo veiksmų plano projektą „Tremties vagonas: kita stotelė Sibiras“, finansuojamą Lietuvos Respublikos Kultūros ministerijos (toliau – Projektas).
2. Lietuvos etnografijos muziejus (LEM), įkurtas 1966 m. Rumšiškėse, pagal užimamą plotą (195 ha) bei pagal nekilnojamų eksponatų skaičių yra vienas didžiausių muziejų po atviru dangumi Europoje. Tai vienintelis etnografinio pobūdžio muziejus Lietuvoje, pristatantis sumažintą visų penkių jos etnografinių Lietuvos regionų, miestelio atspindį bei Tremties ir pasipriešinimo sektorių.
3. LEM yra įrengtas Tremties ir pasipriešinimo sektorius, susidedantis iš partizanų žeminės, tremtims naudoto gyvulinio vagono ir jurtos ekspozicijų.
4. Edukacijas šiame sektoriuje veda edukatorė – buvusi tremtinė Irena Saulutė Špakauskienė (98 m.), kurios įtaigus pasakojimas traukia lankytojų dėmesį. Įvertindami, kad Irena jau dirba nepilnu krūviu, norime jos vedamų edukacijos „Tautos tremtis“ turinį, skirtą vyresnių klasių moksleiviams ir užsienio turistų grupėms (bei kitoms suinteresuotoms lankytojų grupėms), perkelti į instaliaciją ir sukurti inovatyvią, potyriais paremtą, tremties vagono vidaus ekspoziciją.

III. SPRENDIMO KŪRIMO APIMTIS

5. Sprendimo kūrimas turėtų apimti šiuos etapus:
5.1. 1 etapas – ekspozicijos skaitmeninio sprendinio (toliau – Skaitmeninis sprendinys) sukūrimas, kurį sudaro scenarijus ir audiovizualinio turinio kūrimas, animavimas, dizaino arba dailės elementai, 3D grafinio turinio arba atitinkamos kūrybos elementai (iki 2026 10 16);
5.2. 2 etapas – ekspozicijos (toliau – Ekspozicija), sukūrimas, kurį sudaro koncepcija, įranga, montavimas, sukurto skaitmeninio turinio integravimas, programavimas, fizinės instaliacijos taktilika (rekvizitai, potyrius stiprinantys elementai), mokymai (iki 2026 12 11);                     
6. Pirmajame pirkimo etape Paslaugos tiekėjas (toliau – Paslaugos tiekėjas) turi pateikti parengtą skaitmeninį sprendinį, kuris Ekspozicijos erdvėse bus perteiktas projektoriumi. Ekspozicijos Skaitmeninį sprendinį turi sudaryti istorine archyvine medžiaga paremtas audiovizualinis turinys. Skaitmeniniame sprendinyje turėtų atsispindėti Lietuvos gyventojų trėmimų istorija, tremtinių istorijų motyvai, tremties mastas, atstumai ir pan. Skaitmeninis sprendinys turėtų būti parengtas remiantis LEM tinklalapyje prieinama informacija: https://lemu.lt/tremties-ir-pasipriesinimo-sektorius/. 
7. Antrajame pirkimo etape (įgyvendindamas paslaugų sutartį) Paslaugos tiekėjas privalo:
7.1. paruošti Ekspozicijos architektūrą;
7.2. sukurti taktinilinius elementus ir įrengti fizines priemones Skaitmeninio sprendinio išpildymui;
7.3. sukurti Ekspoziciją, integruodamas ir apjungdamas į vientisą ekspozicinę visumą pirmajame Pirkimo etape sukurtą Skaitmeninį sprendinį su fiziniais komponentais, suderindamas visas procesus su Perkančiąja organizacija;
7.4. aprašyti ir pateikti Ekspozicijos priemonių naudojimo instrukciją lietuvių kalba ir surengti mokymus Perkančiosios organizacijos darbuotojams;
8. Nuo visiško atsiskaitymo su Paslaugos tiekėju momento visos turtinės autorių teisės į pagal sutartį sukurtus kūrinius, įskaitant animacijas, garso takelius, subtitrus, tekstus, programinį kodą, vizualinius elementus ir kitus sukurtus rezultatus, perduodamos LEM neribotam terminui, neribotoje teritorijoje. Paslaugos tiekėjas turi suteikti LEM neribotą teisę naudoti, adaptuoti ir atnaujinti Ekspoziciją bei gauti visus galutinę pirminių šaltinių medžiagą (failus) arba nuorodas į ją, naudojamą Skaitmeninio sprendinio ir Ekspozicijos sukūrimui.
9. Paslaugos tiekėjas atsako už Skaitmeniniam sprendiniui ir Ekspozicijos sukūrimui naudojamos archyvinės / vaizdinės / garsinės medžiagos autorių teises ir licencijas (išskyrus tuos atvejus, kuomet medžiagą pateikia LEM). 
10. Paslaugos tiekėjas ne vėliau kaip 1 sav. iki Techninės specifikacijos (šio dokumento) 5. punkte nurodytų etapų įgyvendinimo terminų perduoda perkančiajai organizacijai, sukurtą Skaitmeninį sprendinį ir Ekspoziciją 5 d. d. trukmės testavimo etapui, po kurio perkančioji organizacija pateikia tiekėjui pastabas (jei tokių yra), o tiekėjas, atsižvelgdamas į pastabas pataiso atitinkamai numatytas vietas ir per 5 d. d. nuo pastabų pateikimo datos galutinai perduoda Skaitmeninį sprendinį ir / arba Ekspoziciją perkančiajai organizacijai.
11. Paslaugos tiekėjas privalo suteikti garantiją, kurios metu turi būti užtikrinta sklandi įrangos veikla ir ištaisomos klaidos, atsiradusios dėl nenumatytų, nuo Perkančiosios organizacijos nepriklausančių aplinkybių. Esant įrangos gedimui, dėl nenumatytų, nuo Perkančiosios organizacijos nepriklausančių aplinkybių, Paslaugos tiekėjas privalo per 5 d. d. nuo gedimo deklaravimo, sutvarkyti gedimą ar ištaisyti klaidas. Garantijos trukmė turi būti 12 (dvylika) mėn. trukmės, įsigaliojanti po priėmimo-perdavimo akto pasirašymo dienos.
12. Kartu su pasiūlymu Paslaugos tiekėjas turi pateikti darbų grafiką (derinama su Perkančiąja organizacija po sutarties pasirašymo) ir aiškinamąjį raštą (idėjos aprašymas ir vizualizacija) su koncepcijos / idėjos pagrindimu, meninių ir techninių sprendinių išaiškinimu. Svarbu išsamiai ir logiškai pagrįsti sprendinių santykį su projekto problema ir tematika. Turi būti pateikta ne mažiau kaip 3 vizualizacijos, kuriose matytųsi galimi įrengiamų ekspozicijų sprendimai ar jų dalys (akcentai), perteikiantys erdvių pagrindinę temą. Formatas: CVP IS priemonėmis pateikiamas PDF formatu, jpeg, .png arba lygiaverčiu formatu, kokybiškos raiškos. Nuasmenintas.

IV. FUNKCINIAI PARAMETRAI

13. Skaitmeninis sprendinys ir kiti Ekspozicijos sprendiniai turi būti pritaikyti ir orientuoti naudojimui LEM Tremties ir pasipriešinimo sektoriuje esančiame tremties vagono ekspozicijoje viso sezono (įskaitant žiemos) metu. Vagono vidaus išmatavimai (plotas): 6700 x 2700 x 2200 mm. Patalpų medžiagiškumas – medis, metalas. Sąlygos vagono ekspozicijoje – nešildoma erdvė, temperatūrų/drėgmės svyravimai, yra elektros įvadas, signalizacija.
14. [bookmark: _Hlk173504156]Skaitmenis sprendinys turi būti vizualus ir papildytas garso takeliais (žodinis įgarsinimas ir garso efektai). Vizualinė Skaitmeninio sprendimo medžiaga turi perteikti istorinį trėmimų kontekstą, tremties sąlygų, tremtinių istorijų, tremties vietų, kraštovaizdžių motyvus.
15. Skaitmeninio sprendinio trukmė turi būti 20 minučių trukmės (±2min.).
16. Skaitmeninio sprendinys turi būti pateikiamas lietuvių ir anglų kalbomis su galimybe jį pritaikyti ir kitoms kalboms. Skaitmeninis sprendinys turi įtraukti įgarsinimą lietuvių ir anglų kalbomis, o turinio vietose (pvz., autentiškuose įrašuose), kuriose įgarsinimas nėra galimas, turi įtraukti subtitrus.
17. Skaitmeniniam sprendiniui skirtas projektorius (kurio ryškumas: 2000 ANSI lumenų arba didesnis) turi būti pritaikytas naudojimui viešoje muziejinėje erdvėje ir užtikrinti aiškiai matomą, ryškų bei kontrastingą vaizdą numatytomis ekspozicijos eksploatavimo sąlygomis.
18. Ekspozicijos sprendiniai turi užtikrinti sklandų animacijos, 3D grafinio turinio, judančio vaizdo atkūrimą be vizualinių trikdžių, vėlavimo ar mirgėjimo.
19. Ekspozicijos garso sistema turi būti suderinta su Skaitmeninio sprendinio ir fiziniais / taktiliniais sprendiniais bei užtikrinti sinchronišką garso atkūrimą.
20. Įranga ir montavimo sprendiniai turi būti estetiškai pritaikyti muziejinei aplinkai ir tremties vagonui, iš anksto derinant sprendinius su Perkančiąja organizacija.
21. Ekspozicija įrengiama lauko sąlygoms prilygstančioje nešildomoje patalpoje, todėl Paslaugos tiekėjas privalo parinkti tokioms eksploatavimo sąlygoms tinkamas medžiagas fizinės instaliacijos taktilikai, technologiniams sprendimams ir kitiems ekspozicijos elementams. Paslaugos tiekėjas privalo užtikrinti lauko sąlygoms pritaikytą sprendimui veikti reikalingą įrangą, įskaitant projektorių ir kitą projekcijos sistemai reikalingą įrangą.
22. Ekspozicijoje naudojama įranga turi būti paprastai valdoma, kad ją galėtų valdyti ekspozicijos gidas (lydintysis muziejininkas). 
23. Turi būti numatyta galimybė Skaitmeninį sprendinį išbandyti ir juo kokybiškai naudotis įvairių poreikių lankytojams (pvz., turintiems regos, klausos arba kitas negalias ar sutrikimus).


V. NEFUNKCINIAI PARAMETRAI


24. Ekspozicijos sukūrimas ir įrengimas turi būti pagrįstas įtraukumo ir kūrybingumo principais, taikant originalius, inovatyvius, kokybiškus, draugiškus aplinkai sprendimus. 
25. Ekspozicija turėtų padėti lankytoją priartinti prie tremties potyrių ir perteikti ribinių išgyvenimų jauseną, leisti apmąstyti tremties kančias patyrusių žmonių išgyvenimus, perteikti autentiškus tautos tremties istorijos liudijimus, įdomiai ir inovatyviai pristatyti lietuvių tautos tremties istoriją. 
26. Ekspozicija turi taktilinėmis priemonėmis (pvz., daiktais, butaforijomis, manekenais, kt.) ir technologiniais sprendimais (pvz., vibracija, garsu, apšvietimu, kt.) perteikti būdingus tremties vagono elementus – traukinio važiavimo efektą, įvairaus amžiaus žmonių ir jų asmeninių daiktų gausą, erdvės ankštumą.
27. Ekspozicijos vizualika ir dizainas turi būti orientuoti į, sietis su Tremties ir pasipriešinimo sektoriaus ekspozicijų tematika, sprendimai argumentuoti.
28. Ekspozicijos ir jos Skaitmeninio sprendinio turinys ir / ar siužetas turi remtis I. S. Špakauskienės knyga „Manėme, kad plaukiame į Ameriką“ ir Dalios Grinkevičiūtės knyga „Lietuviai prie Laptevų jūros“ bei LEM vedama edukacija „Tautos tremtis“. Perkančiosios organizacijos pateikta medžiaga vaizdo įrašo formatu, kaip šio dokumento priedas. 
29. Pirminės tikslinės grupės – 9 - 12 kl. moksleivių grupės ir užsienio turistai.


VI. KITA INFORMACIJA


30. Paslaugos tiekėjas prisiima visus kaštus, susijusius su Ekspozicijos (įskaitant Skaitmeninį sprendinį) sukūrimo paslaugomis.
31. Ekspozicija (įskaitant Skaitmeninį sprendinį) yra autorinė Paslaugos tiekėjo nuosavybė. Perkančioji organizacija (LEM) įgyja neribotą teisę naudotis sukurtu sprendimu.

PRIDEDAMA. 
1. vaizdo įrašo medžiaga „Irenos Saulutės Špakauskienės pasakojimas apie tremtį“, wmv. failo formatu: https://drive.google.com/file/d/1OFp8Kz6JHWkCWpOFqNEdjpfKMCzQ7uFG/view?usp=sharing 
2. Tremties vagono, esančio LEM Tremties ir pasipriešinimo sektoriuje, esamos situacijos fotofiksacija:

